По време на съюзническото настъпление в Сицилия малък брой базуки M1A1 (използващи подобрената ракета M6A1) се използват в бой от американските войски. С въпросната базука са неутрализирани четири немски средни танка и тежък Тигър I чрез невероятен удар през процепа за виждане на шофьора. Недостатъка на базукака се оказва силната задна струя, която издава местоположението на стрелеца. Освен това, базукарят често трябва да изложи цялото си тяло на опасност, за да има добра видимост за огън срещу мишената си. Когато съществуването на базуката е разкрито пред американската публика, пресата през първите две години сипе силни преувеличения по неин адрес.